วุ่น! เซ็นทรัลพลาซา เวสต์เกต ระบบไฟฟ้าขัดข้อง ประชาชนแห่กลับบ้าน
ผู้สื่อข่าวรายงานว่า วันนี้เมื่อเวลาประมาณ 18.00 น. เกิดเหตุการณ์ไฟฟ้าดับที่ห้างเซ็นทรัลพลาซา เวสต์เกต อ.บางใหญ่ จังหวัดนนทบุรี หลังบริเวณภายนอกมีฝนตกหนัก
4 ก.ย. 2559

ผู้สื่อข่าวรายงานว่า วันนี้เมื่อเวลาประมาณ 18.00 น. เกิดเหตุการณ์ไฟฟ้าดับที่ห้างเซ็นทรัลพลาซา เวสต์เกต อ.บางใหญ่ จังหวัดนนทบุรี หลังบริเวณภายนอกมีฝนตกหนัก ขณะที่ไฟฟ้าสำรองทำงานบางจุด โดยมีรายงานว่าสาเหตุเกิดจากระบบไฟฟ้าในห้างขัดข้อง ส่วนบริเวณอาคารอื่นๆ รอบห้างสรรพสินค้าไฟฟ้ายังคงทำงานเป็นปกติ
ด้านการจราจรภายในที่จอดรถติดขัดหนัก หลังประชาชนที่มาจับจ่ายใช้สอยพากันออกจากห้าง เนื่องจากไม่สามารถซื้อสินค้าหรือรับประทานอาหารได้ เนื่องจากต้องมีการใช้อุปกรณ์ไฟฟ้าหลายอย่าง ทั้งการกดบัตรคิว และการจ่ายเงิน
 
